امریکا باشدا اولماقلا، گ7 اؤلکه‌لری‌نین اوکراینا‌داکی محاربه‌یه گؤره رسمی موسکوایا تضییق‌لرینی آرتیردیغی بیر واختدا روسیا پرزیدنتی ولادیمیر پوتین چینی بیرقطب‌لو هژمونیایا مقاومت گؤسترمه‌یه چاغیریب.
روسیا باشچی‌سی سن پترزبورگ-دا چین-روسیا ایستراتژی تهلوکه‌سیزلیک مصلحت لشمه لری اوچون اؤلکه‌سینه سفر ائدن چین-ین خاریجی ایشلر ناظیری وانگ یی ایله گؤروشوب.
چین خاریجی ایشلر ناظیرلیگی‌نین وئردیگی معلوماتا گؤره، ولادیمیر پوتین گؤروش زامانی بیرقطب‌لو هژمونیایا و طرفلرآراسی قارشیدورمایا مقاومت گؤسترمه‌یه چاغیریب و ایستراتژی امکداشلیغین درینلشدیریلمه‌سی مئساژینی وئریب.
پوتین بیان ائدیب کی، روسیا چین-ین "بیر کمر، بیر یول" لاییحه‌سینی دستکلییر، اونو پوزماق و لکه‌لمک جهدلرینه قارشی چیخیر.
چین-ین خاریجی ایشلر ناظیری وانگ یی روسیا و چین-ین بمت تهلوکه‌سیزلیک شوراسی‌نین دایمی عضو‌لری اولا‌راق دونیادا اینکیشافی و طرقینی تشویق ائتمک اوچون مسئولیت داشیدیغینا دقت چکه‌رک دئییب: "بیز چوخ طتف‌لی ایستراتژی کووردیناسیانی قوروما‌لی، ایکی اؤلکه‌نین قانونی حقوق و ماراق‌لارینی ساخلاما‌لی، اولوسلار آراسی نیظامی داها عدالت‌لی و راسیونال ایستیقامته یؤنلتمه‌یه چالیشمالیییق.
چین طرفی بیلدیریب کی، پوتین روسیا-اوکراینا پروبلئمینی دیالوق و دانیشیق‌لار یولو ایله حل ائتمک ایستییر.
چین خاریجی ایشلر ناظیری‌نین روسیا سفری و ولادیمیر پوتینله گؤروشو نیویورکدا کئچیریلن بمت عمومی ایجلاسی‌نین 78-جی اوتورومو زامانی بیر آرایا گلن گ-7 خاریجی ایشلر ناظیرلری‌نین موسکوانی روسیا-اوکراینا محاربه‌سینی اورتاق شکیلده بیتیرمه‌یه چاغیرماسینا سبب اولدو. امریکا، کانادا، اینگیلتره، آلمانیا، فرانسا، ایتالیا و ژاپونیا‌دان عبارت گ-7 اؤلکه‌لری‌نین خاریجی ایشلر ناظیرلری سپتامبرین 18-ده بیرگه بیانات وئره‌رک روسیا‌دان بوتون عسگرلرینی و حربی تکنیکاسینی درحال و قئید-شرط‌سیز اوکراینا‌دان چیخارماغی طلب ائتدی‌لر.
